stanford-oval/wikipedia huggingface dataset:
בריאן קוואן
ראש ממשלה > הסיוע הבינלאומי

בערב 21 בנובמבר 2010, אישר קוואן שאירלנד ביקשה באופן רשמי סיוע ממנגנון היציבות הפיננסית האירופית של האיחוד האירופי ומקרן המטבע הבינלאומית, לאחר התנגדות מצדן של מדינות אירופאיות אחרות, במיוחד צרפת וגרמניה. ב-28 בנובמבר, הסכים האיחוד האירופי על עסקת סיוע של 85 מיליארד אירו במימון ממנגנון היציבות הפיננסית  האירופית ומקרן המטבע הבינלאומית. תוכנית החילוץ נתפסה באירלנד כהשפלה לאומית, כבגידה במאבק ארוך הטווח לעצמאות המדינה.
ב-24 בנובמבר 2010 חשף קוואן תוכנית ארבע-שנתית לייצוב הכלכלה עד 2014. התוכנית נתקלה במחאות חריפות בשל החלקים הבלתי פופולריים שנכללו בה, כולל קיצוצים עמוקים בתקציבי הרווחה, הורדת שכר המינימום והגדלת שיעור מס ערך מוסף. בהכירו באסון הפוליטי שזה ימיט על ממשלתו, הכריז קוואן שהבחירות הכלליות יתקיימו בראשית 2011 לאחר שתהליך השיקום הכלכלי יושלם, אם כי באותה עת הוא לא נקב במועד מדויק לבחירות.
הנפילה

בספר שנכתב על פרשה שנויה במחלוקת שהסעירה את החוגים הפוליטיים באירלנד, נחשף קיומן של שתי פגישות של קוואן עם שון פיצפטריק, יושב ראש הבנק האנגלו-אירי. בסדרת שאילתות בפרלמנט טען קוואן כי הפגישות  היו על רקע חברתי ובתגובה טען מנהיג סיעת השין פיין בפרלמנט כי הפגישות התקיימו בנוגע לחילוצו של הבנק ממשבר הנדל"ן.
בתגובה לחשדות אלו, הודיע מנהיג מפלגת הלייבור, איימון גילמור, כי הוא מתכנן להגיש הצעת אי-אמון שלישית כנגד הממשלה וקרא למפלגת הירוקים ולחברי הפרלמנט העצמאיים שהיו שותפים לקואליציה להצטרף אליו. באותו זמן היה קוואן מודאג יותר מהלחץ הפנים-מפלגתי עליו לפנות את מקומו כמנהיג פיאנה פול. ב-16 בינואר 2011 הוא הכריז כי הוא יתפטר מתפקידו כמנהיג המפלגה מרצונו. בכל אופן, הוא ביקש שהצבעת האמון בו בתוך המפלגה תהיה בהצבעה חשאית. שר החוץ, מייקל מרטין, הכריז שהוא מעמיד את עצמו כמתחרה לקוואן. בערב 18 בינואר הכריז המצליף של הקואליציה שהמפלגה נתנה את אמונה בקוואן. קוואן ציין כי הוא מצפה להתפטרותו של מרטין מהממשלה.
ביומיים שלאחר מכן התפטרו מהממשלה ארבעה שרים שהוחלפו על ידי קוואן בשרים שלדעתו היו אמורים לחזק את מעמדה של המפלגה בבחירות הקרבות. מפלגת הירוקים השותפה לממשלה זעמה על כך שקוואן לא נועץ בהם בחילופי גברי אלה. הירוקים סירבו לאשר את החילופים וקוואן נאלץ להעביר את התיקים שהתפנו בעקבות ההתפטרויות לשרים מכהנים. הם גם דרשו שיוחלט על תאריך מדויק לבחירות וקוואן הודיע על 11 במרץ 2011.
יותר מכך, מנהיג הירוקים, ג'ון גורמלי, הצהיר כי האמון ההדדי בין מפלגות הקואליציה נשחק, ככל הנראה ללא תקנה. בנקודת זמן זו, החלו חברים רבים בפיאנה פול, כולל כאלה שהודיעו קודם לכן על תמיכתם בקוואן, לתהות על יכולתו להנהיג את המפלגה וללחוץ עליו להתפטר מתפקידו כמנהיג המפלגה עוד לפני הבחירות. בינתיים, השוותה העיתונות את הניסיון לביצוע חילופי גברי שנכשל לפרשה דומה בראשית שנות השמונים בממשלתו של צ'ארלס הוהי והגדירה אותו כשערורייה הפוליטית הגדולה בהיסטוריה של אירלנד. אחוזי התמיכה בפיאנה פול לפני הפרשה עמד על 14% ולאחריה הוא התדרדר ל-8%.
הנפילה > התפטרות

כשהוא עומד מול התמוטטות הקואליציה, מרידה בתוך מפלגתו ובידיעה שמבחינה ציבורית מעמדו מוגדר כאסון, הודיע קוואן על התפטרותו מתפקיד מנהיג פיאנה פול ב-22 בינואר 2011. הוא עמד על כך שהוא ימשיך לכהן כראש הממשלה עד לבחירות כדי להשלים את תהליך חקיקתו של חוק התקציב של 2011.
למרות ההתפטרות, הודיע גילמור כי הוא לא מושך את הצעת האי-אמון שלו. מנהיג פינה גייל, אינדה קני, הודיע גם הוא שאם קוואן יבקש מנשיאת אירלנד, מארי מקאליס, לפזר את הפרלמנט, מפלגתו תגיש הצעת אי-אמון משלה עוד לפני ההצעה של הלייבור. ב-23 בינואר הודיע גורמלי כי מפלגת הירוקים פורשת מהממשלה, ובכך הותיר את קוואן כראש ממשלת מיעוט (עם שבעה שרים, המינימום הנדרש על פי החוקה) וכשהוא עומד בפני שתי הצבעות אי-אמון בפרלמנט.
ב-24 בינואר נפגש שר האוצר, בריאן לניהן, עם נציג פינה גייל, הלייבור והירוקים, כדי לסכם על הסכם סופי. מפלגת הלייבור ופינה גייל הסכימו למשוך את הצעות האי-אמון שלהן בתמורה לכך שהתקציב יעבור עד 28 בינואר. התקציב עבר עוד קודם לכן והפרלמנט פוזר על ידי הנשיאה מקאליס. הבחירות נקבעו ל-25 בפברואר. קוואן הודיע כי הוא לא יתמודד בבחירות לפרלמנט ויפרוש מהחיים הפוליטיים לאחר 27 שנים. ב-9 במרץ 2011 הוקמה ממשלתו של אינדה קני, מנהיג מפלגת פינה גייל.
דגי חילזון

| דגי חילזון |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: Cottoidei
משפחה:: דגי חילזון
שם מדעי
 Liparidae ‏גיל, 1861

Careproctus ovigerus
דגי חילזון (שם מדעי: Liparidae) היא משפחת דגים ימיים מסדרת העקרבנונאים.
מאפיינים

דגים אלה מצויים מהאוקיינוסים באזור הארקטי ועד למימי אנטארקטיקה ונפוצים בעיקר בצפון האוקיינוס השקט. הם נפוצים ממים רדודים וטרופיים עד לתהומות הים בעומק שמעל לשבעה ק"מ מתחת פני המים. מין אחד מצוי בשקע מריאנה ומעמיק עד ל-8,143 מטר והוא אחד מהדגים המעמיקים ביותר בעולם.
אורכם מגיע לאורך 5–77 ס"מ ומשקל המינים הגדולים מגיע ל-11 ק"ג. הם בעלי שפתיים גדולות, עיניים קטנות ביותר וראש וגוף עגלגלים. הם כמעט חסרי סנפירים וחסרי כל קשקש ועורם ורוד עד לבן וחלק מהמינים שקופים ורואים את איבריהם. זנבם עוזר להם לנוע והוא שרירי ומתפתל.
דגים אלה ניזונים מיצורים ימיים קטנים יותר הכוללים סרטנים, חסילונים ודגים קטנים שהם תופסים. כמה מינים מתמחים באכילת מלפפוני ים.
סוגים

Acantholiparis
Aetheliparis
Allocareproctus
Careproctus
Crystallichthys
סוג ומין יחיד Eknomoliparis chirichignoae
Elassodiscus
סוג ומין יחיד Eutelichthys leptochirus
Genioliparis
סוג ומין יחיד Gyrinichthys minytremus
Liparis
סוג ומין יחיד Lipariscus nanus
סוג ומין יחיד Lopholiparis flerxi
סוג ומין יחיד Menziesichthys bacescui
סוג ומין יחיד Nectoliparis pelagicus
Notoliparis
Osteodiscus
סוג ומין יחיד Palmoliparis beckeri
Paraliparis
סוג ומין יחיד Polypera simushirae
סוג ומין יחיד Praematoliparis anarthractae
סוג ומין יחיד Prognatholiparis ptychomandibularis
Psednos
Pseudoliparis
סוג ומין יחיד Pseudonotoliparis rassi
Rhinoliparis
סוג ומין יחיד Rhodichthys regina
סוג ומין יחיד Squaloliparis dentatus
סוג ומין יחיד Temnocora candida
Volodichthys
הערות שוליים

↑   גרדיאן, דג החילזון מסוג Pseudoliparis שבר את שיא השחייה לעומק לדגים - 8,300 מטר, באתר הארץ, 4 באפריל 2023
| --- | --- |
בקרת זהויות :  NKC: ph499475
גרייס ג'קסון

גרייס ג'קסון-סמול (באנגלית: Grace Jackson-Small; נולדה ב-14 ביוני 1961) הוא אתלטית ג'מייקנית בעבר. סגנית אלופה אולימפית (סיאול 1988), סגנית אלופת עולם באולם (בודפשט 1989), אלופת האוניברסיאדה (קובה 1985), אלופה ושיאנית ג'מייקה (1988–1990) בריצת 200 מטר. באותה העת דורגה במקום רביעי בכל הזמנים בריצה זו. שיאנית ג'מייקה (1988–2002) בריצת 400 מטר.
ביוגרפיה > 1983

באליפות העולם הראשונה שנערכה בהלסינקי, פינלנד באוגוסט 1983 היא סיימה במקום חמישי בריצת 200 מטר בתוצאה של 22.63 שניות. נוסף לכך, היא סיימה במקום תשיעי בריצת שליחות 4x400 מטר בתוצאה של 3:34.17 דקות.
ביוגרפיה > 1984

באולימפיאדת לוס אנג'לס היא סיימה 3 פעמים במקום חמישי, בריצת 100 מטר בתוצאה של 11.39 שניות, בשלב חצי הגמר היא קבעה תוצאה של 11.27 שניות ועלתה שלישית לריצת הגמר, בריצת 200 מטר בתוצאה של 22.20 שניות ובריצת שליחות 4x400 מטר בתוצאה של 3:27.51 דקות. נוסף לכך, היא סיימה במקים שמיני בריצת שליחות 4x100 מטר, לאחר החלפה גרועה של המקל. בשלב חצי הגמר הרביעייה מג'מייקה סיימה במקום שני בתוצאה של 43.05 שניות.
ביוגרפיה > 1985 > אלופת האוניברסיאדה

באוניברסיאדה שנערכה בקובה, יפן בשנת 1985 זכתה בשתי מדליות, זהב וארד. מדליית זהב בריצת 200 מטר בתוצאה של 22.59 שניות ומדליית ארד בריצת 100 מטר בתוצאה של 11.35 שניות.
ביוגרפיה > 1987

באליפות העולם באולם שנערכה באינדיאנפוליס, אינדיאנה, ארצות הברית במרץ 1987 היא זכתה במדליית ארד בריצת 200 מטר בתוצאה של 23.21 שניות, אחרי הייקה דרקסלר מגרמניה המזרחית (22.27 שניות) ובת ארצה מרלין אוטי (22.66 שניות).
ביוגרפיה > 1988 > שיאנית ג'מייקה

בתחרות שנערכה בניס, צרפת ב-10 ביולי 1988 היא קבעה בריצת 400 מטר שיא ג'מייקה חדש של 49.57 שניות.
ביוגרפיה > 1988 > סגנית אלופה אולימפית

חודשיים וחצי לאחר מכן, באולימפיאדת סיאול היא זכתה במדליית כסף בשיא לאומי חדש של 21.72 שניות, אחרי פלורנס גריפית' ג'וינר שקבעה שיא עולם חדש של 21.34 שניות ולפני הייקה דרקסלר מגרמניה המזרחית (21.95 שניות) ובכך קבעה את התוצאה הרביעית בטיבה בכל הזמנים באותה העת. נוסף לכך, היא סיימה במקום רביעי בריצת 100 מטר בתוצאה של 10.97 שניות, עם רוח גבית מעל המותר של 3.0 מטר/שנייה. הרביעייה מג'מייקה עלתה לגמר ריצת שליחות 4x100 מטר אך לא התייצבה לריצה.
ביוגרפיה > 1989 > סגנית אלופת עולם באולם

באליפות העולם באולם שנערכה בבודפשט, הונגריה, במרץ 1989 היא זכתה במדליית כסף בריצת 200 מטר בתוצאה של 22.95 שניות, אחרי מרלין אוטי (22.34 שניות) ולפני נטליה קובטון מברית המועצות (23.28 שניות).
ביוגרפיה > 1992

באולימפיאדת ברצלונה היא סיימה במקום שישי בריצת 200 מטר בתוצאה של 22.58 שניות ולא הצליחה להגן על תוארה.
תארים והישגים

בשנים 1986 ו-1988 זכתה בתואר ספורטאית השנה בג'מייקה.
שיאים אישיים > אצטדיון

ריצת 100 מטר: 11.08 שניות (1988)
ריצת 200 מטר: 21.72 שניות (1988), שיא ג'מייקה בעבר (1988–1990)
ריצת 400 מטר: 49.57 שניות (1988), שיא ג'מייקה בעבר (1988–2002)
גסטרונומיה מולקולרית

דוגמה קלאסית למחקר בתחום הגסטרונומיה המולקולרית הוא המחקר שבוצע על השפעות שינויי טמפרטורה על חלמון וחלבון הביצה במהלך הבישול. על פי ספרי בישול רבים יש לבשל ביצה במים רותחים במשך 3–6 דקות ליצירת ביצה רכה, ו-6–8 דקות לביצה חצי-קשה וכו'. הגסטרונומיה המולקולרית גילתה כי משתנה הזמן בעת הבישול חשוב פחות מאשר הטמפרטורה המדויקת שבה הביצה מתבשלת. בישול בטמפרטורה הנכונה יניב תמיד את התוצאה הרצויה.
ספריפיקציה של מיץ תפוחים. ספריפיקציה היא טכניקת בישול המשמשת במטבח המולקולרי.
ספריפיקציה של תה ירוק.
מאכל מעשה ידי אדם מלונאס - פרח העשוי תמנון ושמיר.
גסטרונומיה מולקולרית הוא תחום מדעי החוקר תהליכים פיזיקליים וכימיים המתרחשים בעת בישול מזון. תחום הגסטרונומיה המולקולרית חוקר את המנגנונים המסדירים את הפיכת מרכיבי מזון למאכל במהלך הבישול ומנסה להסבירם, כמו כן תחום זה עוסק במחקר על המרכיבים החברתיים, אומנותיים וטכניים של הגסטרונומיה והתופעות הגסטרונומיות, זאת מנקודת מבט מדעית.
ידע הנצבר במחקרים בתחום הגסטרונומיה המולקולרית יכול להיות מיושם על ידי טבחים כדי לשפר את אופן הכנת המזון. כך למשל, כאשר טבח יודע מדוע סופלה תופח, הוא יכול לדאוג לתנאים המיטביים לתפיחת הסופלה.
בנוסף לידע באשר לסיבות מדוע אנו מכינים מזון בדרכים המוכרות לנו, מדע הגסטרונומיה המולקולרית מסייע אף לפיתוח טכניקות חדשות להכנת מזון, מתכונים ומאכלים. לדוגמה, טבחים לומדים כי מים הם ה"אויב" הגדול של שוקולד מומס, מים גורמים ליצירת גושים בשוקולד במהלך עיבודו. מדע הגסטרונומיה המולקולרית גילה כי כאשר מוסיפים מים לשוקולד מומס ביחס נכון ניתן ליצור מוס שוקולד ללא צורך במרכיבים נוספים.
ידע הנצבר בתצפיות מדעיות על ההיבטים החברתיים והאומנותיים של מזון והכנתו (לדוגמה, הדרכים בהן אופן הכנת המזון והגשתו משפיעים על הסועד), ניתן ליישום על ידי טבחים בהעצמת חוויית ההנאה מן האכילה. גסטרונומיה מולקולרית שואפת לנתץ מיתוסים חסרי יסוד המהווים חלק מן הגסטרונומיה ותחתם לספק ידע מדעי על הכנת מזון לשיפור חוויית האכילה.
כיוון שגסטרונומיה מולקולרית חוקרת הכנת מזון, הרי שהכנת מזון מהווה חלק מן העשייה המדעית בתחום זה. אולם, יש הטועים ועושים שימוש במונח זה כדי לתאר את אופן הכנת המזון של שפים חדשניים המאמצים את הידע המדעי במהלך עבודתם. להבדיל מעבודתו המדעית של הגסטרונום המולקולרי, עבודתו של שף, אף כאשר היא נתמכת בידע מדעי, כרוכה במיומנות, יצירתיות, אומנות ומסורת, שאינם חלק מן ההוויה המדעית.
מקור המונח

את המונח "גסטרונומיה מולקולרית ופיזית" טבע הפיזיקאי ההונגרי ניקולאס קורטי כחלק משמן של סדרת סדנאות אשר נערכו בעיר אריצה בסיציליה, אשר הפגישה מדענים עם טבחים מקצועיים לדיונים אודות הבסיס המדעי להכנת מזון מסורתית. סדנאות אלה (ששמן המקורי היה "מדע וגסטרונומיה") היו יוזמתה של מורה למקצועות המטבח בשם אליזבת תומאס אשר למדה בבית הספר הידוע קורדון בלו בסניפו שבלונדון וניהלה בית ספר לבישול בברקלי, קליפורניה. בין מכריה של תומאס, אשר הייתה נשואה בעברה לפיזיקאי, היו מדענים רבים אשר התעניינו בבישול. בשנת 1988, בעת שהייתה בכנס בעיר אריצה, פגשה בחוקר מאוניברסיטת בולוניה אשר הסכים לדעתה כי רבים מפחיתים מערכו של מדע הבישול והוא עודד אותה לארגן סדנה בנושא זה. ביוזמת תומאס נעשתה פניה לפיזיקאי קורטי, אשר התעניין כבר באותה עת במדע הבישול, כדי שירכז את הסדנה. קורטי אירח בעברו תוכנית טלוויזיה אשר שודרה בבריטניה ושמה: "הפיזיקאי והמטבח". לצורך ניהול הסדנה הצטרפו לקורטי ותומס אף המחבר הנודע בנושאי מדע המזון הרולד מקגי והכימאי הפיזיקלי הצרפתי הרווה תיס. מקגי פרש מניהול הסדנה לאחר הפגישה הראשונה בשנת 1992.
לאחר מותו של קורטי בשנת 1998 שינה הרווה תיס את שמה של הסדנה וקרא לה: "הסדנה הבינלאומית על גסטרונומיה מולקולרית ע"ש קורטי". שם עבודת הדוקטורט של תיס בתחום הכימיה הפיזיקלית של חומרים היה: "גסטרונומיה מולקולרית ופיזיקלית" ואילו את תחום מחקריו נהג לכנות בשם "גסטרונומיה מולקולרית". תיס אף חיבר ספר בשם זה. הסדנה בעיר אריצה יצרה למעשה תחום מדעי חדש, אף שהדבר לא היה בין מטרותיה.
מטרות הגסטרונומיה המולקולרית

הרווה תיס, מן המדענים הבולטים בתחום הגסטרונומיה המולקולרית, הגדיר את מטרותיה בהווה ובעבר אף הגדיר את מטרותיה המקוריות.
מטרות הגסטרונומיה המולקולרית > מטרות בהווה

בחינת המנגנונים של תהליכי הכנת המזון (מנקודת מבט פיזיקלית וכימית) בשלושה תחומים:
התופעה החברתית הקשורה לפעילות הכנת מזון
המרכיב האומנותי של פעילות הכנת מזון
המרכיב הטכני של פעילות הכנת מזון
מטרות הגסטרונומיה המולקולרית > מטרות מקוריות

מטרותיה המקוריות של הגסטרונומיה המולקולרית הוגדרו על ידי טיס בעבודת הדוקטורט שלו:
חקירת הבסיס המדעי של אמירות גסטרונומית, ו"עצות סבתא" בתחום הכנת המזון.
חקירת מתכונים מקובלים להכנת מזון
הצגת כלים, מרכיבים ושיטות חדשות למטבח
פיתוח מאכלים חדשים
שימוש בגסטרונומיה מולקולרית כדי לסייע לציבור הרחב להבין את תרומת המדע לחברה
מאוחר יותר טיס הכיר בכך כי נקודות 3,4, ו-5 אינן מטרות מדעיות (אלא מתמקדות בישום טכנולוגי ובחינוך), ולכן הכניס שינויים בניסוח מטרות התחום.
הערות שוליים

↑  Cooking For Eggheads
↑  Food for tomorrow? How the scientific discipline of molecular gastronomy could change the way we eat
↑  Food: his passion, his science
↑  Tempering Chocolate
↑  The Father of Molecular Gastronomy Whips Up a New Formula
↑  Kitchen Chemistry
↑  Modern Cooking, Science, and the Erice Workshops on Molecular and Physical Gastronomy
↑  Editorial: What's All This We Hear about Molecular Gastronomy?
↑  Some definitions of molecular gastronomy
| --- | --- |
בקרת זהויות :  NLI: 987007552488905171  BnF: cb150748323 (data)  GND: 7608188-6  LCCN: sh2009008148  NKC: ph634652
גרביטינו

|  מידע כללי |
| --- | --- |
 הרכב:  חלקיק יסודי
 סטטיסטיקה:  פרמיון
 אנטי-חלקיק:  עצמי
 סמל:  G͂
 תכונות
 מטען חשמלי:  0 e
 ספין:  3/2 ħ
 מספר לפטוני:  0
 מספר באריוני:  0
 אינטראקציות:  כבידה
 
גרביטינו (באנגלית: gravitino, מסומן באות G͂) הוא החלקיק יסודי הצפוי תאורטית כשותף-על לגרביטון. הגרביטון מנובא על ידי שילוב התאוריות יחסות כללית וסופר סימטריה. אם הוא קיים, אז הוא פרמיון בעל ספין 3/2 ולכן מתנהג על פי משוואת רריטה-שווינגר.
ראו גם

המודל הסטנדרטי
מיון החלקיקים
| חלקיקים בפיזיקה |
| --- | --- | --- |
| חלקיקים יסודיים | חלקיקים יסודיים |  |
| בוזונים | בוזוני כיול (פוטון • גלואון • בוזון W+ • בוזון W- • בוזון Z0) • בוזון היגס |  |
| קווארקים | למעלה (קווארק • אנטיקווארק) • למטה (קווארק • אנטיקווארק) • קסום (קווארק • אנטיקווארק) • מוזר (קווארק • אנטיקווארק) • עליון (קווארק • אנטיקווארק) • תחתון (קווארק • אנטיקווארק) |  |
| לפטונים | אלקטרון • פוזיטרון • מואון • אנטימואון • טאו • אנטיטאו • ניוטרינו • אנטיניוטרינו • ניוטרינו אלקטרוני • אנטיניוטרינו אלקטרוני • ניוטרינו מואוני • אנטיניוטרינו מואוני • ניוטרינו טאואוני • אנטיניוטרינו טאואוני |  |
| חלקיקים מורכבים | חלקיקים מורכבים |  |
| באריונים | נוקליאונים (פרוטון • נייטרון) • אנטיפרוטון • אנטינייטרון • היפרונים • באריון אקזוטי (פנטאקווארק) • הפטאקווארק • הקסאקווארק |  |
| מזונים | פאיון • קאון • אטא • פי • מזון D • מזון J/psi • מזון B • אופסילון • מזון אקזוטי (טטראקווארק) • Y(4140) |  |
| לא האדרונים | גרעין האטום • אטום • מולקולה • אטומים אקזוטיים (אנ') (מואוניום) |  |
| חלקיקים היפותטיים | חלקיקים היפותטיים |  |
| בוזונים | גרביטון • מזון אקזוטי • כדור גלואונים |  |
| פרמיונים | באריון אקזוטי |  |
| שותפי על | גרביטינו • לא גאוג'ינואים (ניוטרלינו • צ'רג'ינו) |  |
| אחרים | טכיון • מונופול מגנטי • פראון |  |
| --- | --- |
בקרת זהויות :  GND: 7566112-3 
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
דאנקן לורנס

| --- | --- |

 לידה:  11 באפריל 1994 (בן 30) הולנד ספיקניסה, הולנד
 שם לידה:  דאנקן דה מור
 שם במה:  Duncan Laurence 
 מוקד פעילות:  ממלכת ארצות השפלה 
 תקופת הפעילות:  מ-2014
 עיסוק:  זמר
 סוגה:  פופ
 שפה מועדפת:  הולנדית, אנגלית 
 כלי נגינה:  פסנתר
 חברת תקליטים:  יוניברסל מיוזיק גרופ 
 בן זוג:  ג'ורדן גרפילד
 פרסים והוקרה:  זוכה אירוויזיון (2019)  פרסי מרסל בזנסון (2019) 
 www.duncanlaurence.nl
 פרופיל ב-IMDb
 
דאנקן דה מור (בהולנדית: Duncan De Moor; נולד ב-11 באפריל 1994; ידוע בשם הבמה שלו דאנקן לורנס) הוא זמר הולנדי, זוכה אירוויזיון 2019 שהתקיים בתל אביב.
ביוגרפיה

לורנס גדל בעיר קטנה בדרום הולנד וכבר מגיל 13 החל לכתוב שירים. בפברואר 2020 פרסם אינסטגרם כי בלידתו נגרם חוסר בחמצן לזמן מה, מה שיצר הפרעה מוטורית שהשפיעה על תפקוד יד ימין שלו.
לורנס החל בקריירה מוזיקלית בשנת 2014 עם השתתפותו בעונה החמישית של The Voice of Holland (אנ') תחת ההדרכה של אילזה דה-לאנז' (אנ'), נציגת הולנד לאירוויזיון 2014 (מקום שני). לורנס הגיע עד חצי הגמר של התחרות. לאחר מכן השתלב בבית ספר למוזיקה בטילבורך. הוא סיים את בית הספר בשנת 2017 כשבזמנו שם הוא השתתף במספר להקות בית ספר. בשנת 2018 כתב, יחד עם ג'יהאד רחמוני, את השיר "Closer" לצמד הקיי-פופ TVXQ.
בתחרות האירוויזיון 2019 ביצע את השיר "Arcade". השיר הוביל באתרי ההימורים – וניצח.
בעקבות ניצחונו, תחרות אירוויזיון 2021 התקיימה ברוטרדם, הולנד, לאחר שאירוויזיון 2020 בוטל בעקבות התפרצות נגיף הקורונה.
ב-23 באוקטובר 2019 פורסם הסינגל השני שלו, "Love Don't Hate It". ב-13 במאי 2020 הוציא EP (מיני אלבום), בשם Worlds on Fire, הכולל את שני הסינגלים הראשונים שלו ושלושה שירים חדשים.
ב-1 באוקטובר 2020 הוציא את השיר "Last Night", וב-13 בנובמבר השיק את אלבום הבכורה שלו Small Town Boy.‏
ב-30 ביולי 2021 הוציא את הסינגל "back to back" יחד עם וראבל. ב-26 בנובמבר הוציא את הסינגל "Wishes Come True".
ב-6 במאי 2022 הוציא את הסינגל "Take My Breath Away". ב-3 באוגוסט הוציא את הסינגל "Electric Life". ב-21 באוקטובר הוציא את הסינגל "WDIA (Would Do It Again)" עם רוזה לין. ב-25 בנובמבר הוציא את הסינגל "I Want It All".
ב-8 במרץ 2023 הוציא את הסינגל "Skyboy". ב-13 במאי הוציא את הסינגל "You'll Never Walk Alone". ב-18 באוגוסט הוציא את הסינגל "Anything". ב-25 באוגוסט הוציא את הסינגל "Rest In Peace". ב-22 בספטמבר 2023 הוציא את האלבום השני שלו Skyboy.
דיסקוגרפיה > אלבומי אולפן

2020: Small Town Boy
2023: Skyboy
דיסקוגרפיה > מיני-אלבומים

2020: Worlds on Fire
חיים אישים

לורנס נולד לשתי אימהות, ובבגרותו אימץ את שם המשפחה "לורנס" מתוך שמה של אימו "לורנסיה".
לורנס הוא ביסקסואל. הוא הצהיר זאת בריאיון שנערך לפני גמר אירוויזיון 2019, בו אמר: "אני הרבה יותר מרק אומן, אני בן אדם, אני חי, אני ביסקסואל, אני מוזיקאי, אני עומד בשביל דברים. אני גאה לקבל את ההזדמנות להראות מה אני, מי שאני". באוקטובר 2020 התארס דאנקן לורנס לבן זוגו ג'ורדן גרפילד העוסק בכתיבת שירים.
אחרי שהופיע בחצי הגמר הראשון של אירוויזיון 2021, לורנס נדבק בקורונה ופיתח תסמינים. בשל כך, הוא היה מנוע מלהופיע בשידור חי בגמר אירוויזיון 2021, ומלהעניק את הגביע לזוכה.
הערות שוליים

↑  אוורט גרוט, "Duncan Laurence will represent The Netherlands this year", באתר הרשמי של תחרות האירוויזיון, 21 בינואר 2019
↑  https://www.instagram.com/p/B8t1vQ3gB5a/
↑  אורן גלדן, Duncan Laurence naar Songfestival: Wie is de 24-jarige zanger?, באתר נו.נל, 21 בינואר 2019
↑  אירוויזיון 2019: הולנד – דאנקן לורנס – ARCADE, באתר EuroMix
↑  דאנקן לורנס ישחרר בנובמבר את אלבום הבכורה, באתר EuroMix.co.il, ‏24 בספטמבר 2020
↑  JONATHAN VAUTREY, New music this week (part 2): Songs from Duncan Laurence, Mae Muller, Daði Freyr and more, Wiwibloggs, ‏27 באוגוסט 2023 (באנגלית)
↑  מאט מור, Dutch Eurovision contestant Duncan Laurence comes out as bisexual, באתר גיי טיימס, 18 במאי 2019
↑  דאנקן לורנס מתחתן עם בחיר ליבו, באתר EuroMix.co.il, ‏5 באוקטובר 2020
↑  "EBU Statement: Duncan Laurence tests positive for COVID-19". eurovision.tv. 20 במאי 2021. {{cite web}}:  (עזרה)
| דאנקן לורנס |
| --- | --- |
אלבומי אולפן: Small Town Boy
מיני-אלבומים: Worlds on Fire
סינגלים: "Arcade" • "Love Don't Hate It" • "Someone Else" • "Stars"
השתתפות בסינגלים: "Feel Something"
ערכים קשורים: אירוויזיון 2019 • הולנד באירוויזיון 2019 • הולנד באירוויזיון
| --- | --- |
בקרת זהויות :  GND: 1182070280  ISNI: 0000 0004 7611 0951  LCCN: no2021101873  MusicBrainz: 20faff08-d3b7-45ca-a8aa-a85f6bb9eb78  VIAF: 1137155411321308940009   WorldCat (עם VIAF): 1137155411321308940009
דיוויזיית הפאנצר ה-13 (ורמאכט)

| --- | --- |
סמל הדיוויזיה
סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  שריון
 אירועים ותאריכים
 תקופת הפעילות:  11 באוקטובר 1940 – 11 בפברואר 1945 (4 שנים)
 מלחמות:  מלחמת העולם השנייה
 פיקוד
 מפקדים:  ראו בהמשך
דיוויזיית הפאנצר ה-13 הייתה דיוויזיה משוריינת של הורמאכט במהלך מלחמת העולם השנייה. הדיוויזיה לחמה בחזית המזרחית בקרבות רבים ביניהם: מבצע ברברוסה, הקרב על קווקז וקרב קורסון-צ'רקאסי.
היסטוריה

הדיוויזיה הוקמה ב-11 באוקטובר 1940 על בסיס הדיוויזיה הממונעת ה-13, והועמדה תחת פיקוד פרידריך-וילהלם פון רוטקירך אונד פנטן. במהלך מבצע ברברוסה לחמה הדיוויזיה כחלק מהקורפוס הממונע ה-3 במסגרת ארמיית הפאנצר הראשונה, והשתתפה בקרב קייב ובקרב חרקוב הראשון. בקיץ 1942 השתתפה הדיוויזיה במבצע מקרה כחול, ולאחר מכן בקרב על קווקז. בחורף 1943 הועברה הדיוויזיה תחת פיקוד הארמייה ה-17, ולחמה עמה בקרבות באזור קובאן. בספטמבר 1943 הועברה הדיוויזיה תחת פיקוד הארמייה השישית, ולחה עמה בקרב דנייפר, ובפברואר 1944 הועברה תחת פיקוד הארמייה השמינית, ולחמה עמה בקרב קורסון-צ'רקאסי. לאחר מכן לחמה הדיוויזיה תחת פיקוד הארמייה השישית בקרבות על הבוג ובמבצע יאשי-קישינב הראשון, ובקיץ 1944 הושמדה הדיוויזיה במהלך מבצע יאשי-קישינב.
בספטמבר 1944 הוקמה הדיוויזיה מחדש, כחלק מקורפוס הפאנצר ה-3 במסגרת הארמייה השישית, ובאוקטובר השתתפה בקרב דברצן. בחורף 1945 לחמה הדיוויזיה בקרב על בודפשט, וב-11 בפברואר 1945 הוסבה לדיוויזיית הפאנצר פלדהרנהאלה 2 שלחמה בהונגריה ובאוסטריה עד סוף המלחמה.
מפקדים

פרידריך-וילהלם פון רוטקירך אונד פנטן (11 באוקטובר 1940 - 27 ביוני 1941)
ולטר דיפרט (27 ביוני 1941 - 1 בדצמבר 1941)
טראוגוט הר (1 בדצמבר 1941 - 1 בנובמבר 1942)
הלמוט פון דר שבאלרי (1 בנובמבר 1942 - 1 בדצמבר 1942)
וילהלם קריזולי (1 בדצמבר 1942 - 15 במאי 1943)
הלמוט פון דר שבאלרי (15 במאי 1943 - 1 בספטמבר 1943)
אדוארד האוזר (1 בספטמבר 1943 - 26 בדצמבר 1943)
הנס מיקוש (26 בדצמבר 1943 - 18 במאי 1944)
פרידריך-ארדמן פון האקה (18 במאי 1944 - 25 במאי 1944)
הנס טרגר (25 במאי 1944 - 9 בספטמבר 1944)
גרהרד שמידהובר (9 בספטמבר 1944 - 11 בפברואר 1945)
לקריאה נוספת

Martin Windrow, The Panzer Divisions, UK: Osprey Publishing, 1972.
דיוויזיית הפאנצר ה-11 (ורמאכט)

| --- | --- |
סמל הדיוויזיה
סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  שריון
 אירועים ותאריכים
 תקופת הפעילות:  1 באוגוסט 1940 – 8 במאי 1945 (4 שנים)
 מלחמות:  מלחמת העולם השנייה
 פיקוד
 מפקדים:  ראו בהמשך
דיוויזיית הפאנצר ה-11 הייתה דיוויזיה משוריינת של הוורמאכט במהלך מלחמת העולם השנייה. הדיוויזיה לחמה בחזית המזרחית בקרבות רבים ביניהם: המערכה בבלקן, מבצע ברברוסה, הקרב על מוסקבה, קרב סטלינגרד, קרב קורסק, קרב קורסון-צ'רקאסי ובקרב על הבליטה.
היסטוריה

הדיוויזיה הוקמה ב-1 באוגוסט 1940 על בסיס יחידות מדיוויזיית הפאנצר ה-5, והועמדה תחת פיקוד לודוויג קריוול. במהלך המערכה בבלקן לחמה הדיוויזיה כחלק מהקורפוס הממונע ה-14 במסגרת ארמיית הפאנצר הראשונה, ובמהלך מבצע ברברוסה לחמה הדיוויזיה כחלק מהקורפוס הממונע ה-48 במסגרת ארמיית הפאנצר הראשונה, והשתתפה בקרב אומן, קרב קייב ובקרבות באזור ז'יטומיר. ב-10 ביולי 1941 כותרה דיוויזיית הפאנצר ה-11 במהלך מתקפת נגד סובייטית, ובמשך 5 ימים תוספקה מהאוויר עד שהוסר הכיתור. באוקטובר 1941 הועברה הדיוויזיה תחת פיקוד קורפוס הפאנצר ה-46 במסגרת ארמיית הפאנצר הרביעית, ולחמה עמו בקרב על מוסקבה. בקיץ 1942 הועברה הדיוויזיה תחת פיקוד ארמיית הפאנצר השנייה, ולחמה עמה בקרבות באזור וורונז', ובאזור הדון. לאחר כיתור הארמייה השישית בסטלינגרד הוכפפה הדיוויזיה לקורפוס הפאנצר ה-48 ולחמה עמו במבצע סערת חורף. שבו הגנה על נהר הצ'ר, לו הייתה נשברת הגנה בגזרה זו ולו ניתן לרוסים להתקדם עד רוסטוב על הדון, היה נחתם גורלה של קבוצת ארמיות A. לאחר מכן הועברה הדיוויזיה תחת פיקוד ארמיית הפאנצר הרביעית, ולחמה עמה בקרב חרקוב השלישי ובקרב קורסק. באוקטובר 1943 הועברה הדיוויזיה תחת פיקוד הארמייה השמינית, ולחמה עמה בקרב דנייפר ובקרב קורסון-צ'רקאסי. לאחר מכן השתתפה הדיוויזיה במבצע יאשי-קישינב הראשון, ובקיץ 1944 הועברה הדיוויזיה תחת פיקוד הארמייה ה-19 בחזית המערבית, ולחמה עמה במהלך מבצע דרגון. לאחר מכן לחמה הדיוויזיה באזור הסאר, כחלק מארמיית הפאנצר החמישית ומהארמייה הראשונה לסירוגין. לאחר מכן השתתפה הדיוויזיה בקרבות בגרמניה, עד לסיום המלחמה.
מפקדים

לודוויג קריוול (1 באוגוסט 1940 - 15 באוגוסט 1941)
גינטר פון אנגרן (15 באוגוסט 1941 - 24 באוגוסט 1941)
הנס-קרל פון אזבק (24 באוגוסט 1941 - 20 באוקטובר 1941)
ולטר שלר (20 באוקטובר 1941 - 16 במאי 1942)
הרמן באלק (16 במאי 1942 - 4 במרץ 1943)
דיטריך פון קולטיץ (4 במרץ 1943 - 15 במאי 1943)
יוהאן מיקל (15 במאי 1943 - 10 באוגוסט 1943)
ונד פון ויטרסהיים (10 באוגוסט 1943 - 10 באפריל 1945)
הורסט טרויש פון בוטלאר-ברנדנפלס (10 באפריל 1945 - 8 במאי 1945)
לקריאה נוספת

Martin Windrow, The Panzer Divisions, UK: Osprey Publishing, 1972.